Mabɔ nyé áyə̄mə́ naa mayi ndə́gələ mvóg dzīé á kɔ́m yǎ kɔ́m: a yəmə tə́ nâ bɔ́n bákpə́lə Zambá, hədá təge bɔ́ ndəgələ. 14Asú tē ńdɔ mǎkan dɔ́ mvōg Éli sɔŋ nâ: dzóm ziŋ yâyǐ kig bɔ̌ naa ǹsə́m wábán ó dzūūbán, tɔ mətúnuŋa, tɔ bifái[1]. 15Ńdɔ̄ Samuɛ̂l a ngábómbō á sí a kələ kwí kíkídígi, á mvús hālá, a kə́ yáī mīḿbɛ̄ yā Ndá Ǹtondôbə. Samuɛ̂l ǎ ngambádā tíē Éli ndɔ́ŋ yǎ é dzam a hə yén dī. 16Ńdɔ̄ Éli a ngálóe Samuɛ̂l nyé ai nyé nâ: “Ǎ Samuɛ̂l, ǎ mɔ́n wama.” Nyé nâ: “Ma nyɔ́.” 17Nyé nâ: “Dzé bēn Ǹtondôbə a və́ kad wa ? Tə wasɔli ma dzóm, makogolan ai wa. Zambá á bɔɔ wa ábé dī ai édí ávɔ̄g ngə́ ō sɔ̄lí mā ebúg dzídzīá yā ńkɔ̄bɔ̄ ósə ǎ və́ kad wa.” 18Ńdɔ Samuɛ̂l a ngáman kad Éli ǹkɔ́bɔ̄ Ńtondôbə ósə, təgə nyé sɔli dzóm. Éli nyé nâ: “Ńnye a nə́ Ńtondôbə, á bɔ̄ɔ̄g anə́ ā yi ! ” 19Samuɛ̂l ǎ nganáŋ á fɔ̄ɔ̄, Ǹtondôbə a tɔá fə ai nyé a ndzí kig dzogě naa mǎn ébúg wōé ḿbɔ̄g m̀bɔ́g á ku á sí təge tóban. 20Ísraɛ̂l ásə a ngáyəm fɔ́ɔ́, a tíége á Dan a kələ kwí á Bêr Shéva nâ Samuɛ̂l a nə profɛ́d Ǹtondôbə. 21Ǹtondôbə a ngádúgan kə́ a yénē á Silo. Amú ā lə́dege nyémēn Samuɛ̂l á Silo á ébúg Ńtí. [1] Ńkɔ̄bɔ̄ ví ó nə eyə́gan alɛ̌d, wâfulan ai Hé